ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 524 τελικό 
Βρυξέλλες, 28 Οκτωβρίου 1993 
Το Πρόγραμμα "Νεολαία για την Ευρώπη" 
Ετήσια Έκθεση της Επιτροπής 
-1992-
ΕΙΣΑΓΩΓΗ 
1. Το πρόγραμμα "Νεολαία για την Ευρώπη" είναι πρόγραμμα δράσης για την 
προώθηση των ανταλλαγών νέων στην Ευρωπαϊκή Κοινότητα. Το δεύτερο στάδιο 
του προγράμματος εγκρίθηκε με την απόφαση του Συμβουλίου της 29ης Ιουλίου 
1991 και καλύπτει την περίοδο από την 1η Ιανουαρίου 1992 έως την 31η 
Δεκεμβρίου 1994 (1). 
2. Η Επιτροπή έχει παρουσιάσει ήδη τρεις εκθέσεις για το πρόγραμμα που 
καλύπτουν το πρώτο στάδιο της εφαρμογής του (2). 
3. Αυτή η έκθεση καλύπτει το πρώτο λειτουργικό έτος του δεύτερου σταδίου και 
βασίζεται στις πληροφορίες που έδωσαν οι εθνικοί φορείς που έχουν 
επιφορτισθεί με την εφαρμογή του προγράμματος σε εθνικό επίπεδο στα κράτη 
μέλη. 
II Η ΔΟΜΗ ΚΑΙ 01 ΓΕΝΙΚΟΙ ΣΤΟΧΟΙ ΤΟΥ ΠΡΟΓΡΑΜΜΑΤΟΣ 
4. Το δεύτερο στάδιο του προγράμματος "Νεολαία για την Ευρώπη" περιλαμβάνει 
μια σειρά υποκινητικών μέτρων για την προώθηση της ανάπτυξης των 
ανταλλαγών νέων στην Ευρωπαϊκή Κοινότητα, αυξάνοντας τον αριθμό τους σε 
όλα τα κράτη μέλη και δίνοντας ιδιαίτερη προσοχή στη συμμετοχή νέων που 
έχουν ελάχιστες ευκαιρίες να συναντήσουν νέους από άλλα κράτη μέλη. 
5. Το πρόγραμμα προορίζεται ιδίως να προαγάγει τη συμμετοχή νέων ατόμων των 
οποίων οι προηγούμενες ατομικές περιστάσεις τα παρεμπόδισαν να πάρουν 
μέρος στις υπάρχουσες ανταλλαγές ανάμεσα στα κράτη μέλη. 
6. Το πρόγραμμα αποβλέπει επίσης στη βελτίωση της ποιότητας των ανταλλαγών 
νέων, με τη διαφοροποίηση της κατηγορίας των σχεδίων, με την επίτευξη 
καλύτερης ισορροπίας ανάμεσα στα κράτη μέλη καθώς και με την επιμόρφωση 
των διοργανωτών δραστηριοτήτων που συμμετέχουν σ'αυτές πς ανταλλαγές. 
7. Τα σχέδια ανταλλαγών του "Νεολαία για την Ευρώπη" επικεντρώνονται στην 
ηλικιακή ομάδα 15-25. Πρόσθετα μέτρα απευθύνονται σε εκείνους που 
μπορούν να δημιουργήσουν πολλαπλασιαστικό αποτέλεσμα έτσι ώστε οι νέοι να 
μπορούν να συναγάγουν το μέγιστο όφελος από τη συμμετοχή τους στις 
ανταλλαγές. 
(1) Απόφαση 91/395/ΕΟΚ της 29ης Ιουλίου 1991, ΕΕ L 217, σελ. 25 
(2) COM (90) 378, COM (91) 355, SEC (92) 1262 
8. Στο δεύτερο στάδιο του το πρόγραμμα διαρθρώνεται σύμφωνα με διάφορες 
ενέργειες που αποσκοπούν στην υποστήριξη και την επίτευξη των γενικών 
στόχων του σε όλα τα κράτη μέλη: 
Ενέργεια 1.1 : άμεση υποστήριξη για ανταλλαγές νέων· 
Ενέργεια Ι.2 : δραστηριότητες εθελοντικής υπηρεσίας· 
Ενέργεια Ι.3 : υποστήριξη για την οργάνωση σύντομων εκπαιδευτικών 
επισκέψεων για διοργανωτές δραστηριοτήτων για νέους· 
Ενέργεια Ι.4 : υποστήριξη για επιμορφωτικές δραστηριότητες για 
διοργανωτές δραστηριοτήτων για νέους, ιδίως σε ευρωπαϊκό 
επίπεδο· 
Ενέργεια Ι.5 : δοκιμαστικά σχέδια· 
Ενέργεια II υποστήριξη για υποδομές που καθορίζονται από τις οικείες 
αρχές σε κάθε κράτος μέλος, ως υπεύθυνες για το 
συντονισμό του προγράμματος "Νεολαία για την Ευρώπη" σε 
εθνικό επίπεδο (εθνικοί φορείς). 
Αρχικά είχε προβλεφθεί προϋπολογισμός ύψους 25 εκατομμυρίων ECU για τη 
χρηματοδότηση του πρώτου σταδίου του προγράμματος από το 1992 ως το 1994. 
Οι πιστώσεις του κοινοτικού προϋπολογισμού για την περίοδο που καλύπτει 
αυτή η έκθεση ανήλθαν σε 10 εκατομμύρια ECU. 
Ill Η ΛΕΙΤΟΥΡΓΙΚΗ ΚΑΙ Η ΣΥΜΒΟΥΛΕΥΤΙΚΗ ΥΠΟΔΟΜΗ 
9. Σύμφωνα με το άρθρο 4 της απόφασης του Συμβουλίου η Επιτροπή εκτελεί το 
πρόγραμμα "Νεολαία για την Ευρωπή" σε δραστήρια συνεργασία με τα κράτη 
μέλη. 
Η Συμβουλευτική Επιτροπή για το "Νεολαία για την Ευρώπη" 
10. Κατά την εκτέλεση του προγράμματος η Επιτροπή επικουρείται από 
συμβουλευτική επιτροπή η οποία αποτελείται από δύο εκπροσώπους από κάθε 
κράτος μέλος, τους οποίους διορίζει η Επιτροπή ύστερα από το διορισμό του 
από κάθε χώρα. Το Συμβούλιο της Ευρώπης και το Φόρουμ Νεολαίας των 
Ευρωπαϊκών Κοινοτήτων προσκαλούνται να παρακολουθούν τις συνεδριάσεις της 
επιτροπής ως παρατηρητές. 
11. Η συμβουλευτική επιτροπή συνεδρίασε τρεις φορές κατά τη διάρκεια της 
περιόδου που καλύπτει αυτή η έκθεση και γνωμοδότησε για τη συνολική 
εξέλιξη του προγράμματος στα διάφορα κράτη μέλη, ιδίως όσον αφορά 
ζητήματα προϋπολογισμού, αξιολόγησης και επιμόρφωσης. Η επιτροπή 
ενημερώθηκε επίσης για την εκτέλεση των κατά προτεραιότητα ενεργειών από 
την Ευρωπαϊκή Επιτροπή. 
Οι εθνικοί Φορείς 
12. Το πρόγραμμα "Νεολαία για την Ευρώπη" ήταν το πρώτο κατά πολύ 
αποκεντρωμένο κοινοτικό πρόγραμμα. Σύμφωνα με την απόφαση του συμβουλίου 
τα κράτη μέλη είναι υπεύθυνα για την προώθηση, το συντονισμό και τη 
συγχρηματοδότηση των ενεργειών του καθώς και των συνοδευτικών μέτρων. 
Απαιτείται κάθε χώρα να ορίσει δομές για το σκοπό αυτό (εθνικοί φορείς). 
Στο Βέλγιο υπάρχουν τρεις εθνικοί φορείς, ένας για καθεμία από τις τρεις 
γλωσσικές κοινότητες. 
13. Αυτές οι δομές δημιουργήθηκαν κατά το πρώτο λειτουργικό έτος του πρώτου 
σταδίου του προγράμματος και η κύρια αποστολή τους ήταν να εφαρμόσουν το 
πρόγραμμα, μεταξύ άλλων, με την καθιέρωση απ'ευθείας επαφής με τους νέους 
στη χώρα τους και με παροχή συμβουλών για το πρόγραμμα καθώς και τη 
διοίκηση του. 
14. Συγκρινόμενη με το πρώτο στάδιο του προγράμματος, η περίοδος που καλύπτει 
αυτή η έκθεση δείχνει μια έντονη μεταβολή στις προτεραιότητες των 
εργασιών των εθνικών φορέων. Καθώς το πρόγραμμα εξελισσόταν και γινόταν 
γνωστό στους νέους σε όλα τα επίπεδα, οι εθνικοί φορείς διαδραμάτισαν 
μεγάλο ρόλο όσον αφορά την παροχή καθοδήγησης και συμβουλών για τους 
νέους που επιθυμούσαν να πάρουν μέρος στο πρόγραμμα, καθώς και σε άλλες 
διακρατικές δραστηριότητες συνεργασίας. 
15. Το δίκτυο επικοινωνιών και συνεργασίας μεταξύ των εθνικών φορέων και 
μεταξύ των φορέων και της Επιτροπής αυξήθηκε σε μέγεθος και 
αποτελεσματικότητα. Το 1992 οργανώθηκε μια κοινή συνεδρίαση εργασίας με 
θέμα κυρίως τα λειτουργικά ζητήματα του δεύτερου σταδίου. Άλλα θέματα 
που εξετάσθηκαν αφορούσαν τη διεύρυνση του προγράμματος με τις χώρες 
ΕΖΕΣ/ΕΟΧ. 
16. Όπως και τα προηγούμενα έτη, το 1992 οργανώθηκε ένα θεματικό σεμινάριο 
από το γαλλικό εθνικό φορέα και την Επιτροπή στο St. Jorioz, με θέμα τις 
σύντομες εκπαιδευτικές επισκέψεις για διοργανωτές δραστηριοτήτων για 
νέους. Το σεμινάριο επικεντρώθηκε στην ποιότητα και τη σημασία των 
εκπαιδευτικών επισκέψεων σε σχέση με την ανάπτυξη ανταλλαγών νέων καθώς 
και σε προτάσεις για τυχόν νέα στοιχεία και μοντέλα προς ανάπτυξη. Η 
συζήτηση με θέμα τα κριτήρια συμμετοχής και τους στόχους καθώς και το 
μεθοδολογικό και το διδακτικό περιεχόμενο οδήγησε σε μια σειρά από 
συστάσεις υπόψη των εθνικών φορέων. 
Μονάδα τεχνικής υποβοήθησης 
17. Η Επιτροπή επικουρείται κατά τη γενική εφαρμογή του προγράμματος από μια 
μονάδα τεχνικός υποβοήθησης, το Γραφείο Νέων PETRA. 
18. Ύστερα από προκήρυξη διαγωνισμού το Γραφείο Νέων PETRA δημιουργήθηκε για 
να υποβοηθήσει την Επιτροπή για την εφαρμογή του δεύτερου σταδίου του 
προγράμματος "Νεολαία για την Ευρώπη" και των κατά προτεραιότητα 
ενεργειών στον τομέα των νέων και επίσης κατά την εφαρμογή του δεύτερου 
σταδίου του προγράμματος PETRA. 
19. Κατά το 1992 η Μονάδα Νεολαίας μέσα στο Γραφείο Νέων PETRA υποβοήθησε την 
Επιτροπή ιδίως όσον αφορά τη διάδοση πληροφοριών για το "Νεολαία για την 
Ευρώπη", τις αιτήσεις που υπέβαλαν ευρωπαϊκοί μη κυβερνητικοί οργανισμοί 
στην Επιτροπή για χρηματοδοτική υποστήριξη, την κεντρική διοίκηση της 
ενέργειας 1.3, τη γενική παρακολούθηση και αξιολόγηση του προγράμματος, 
το γενικό συντονισμό επιμορφωτικών μαθημάτων ευρωπαϊκού επιπέδου, και την 
προετοιμασία και την παρακολούθηση των συνεδριάσεων της συμβουλευτικής 
επιτροπής και των εθνικών φορέων. Επιπλέον η Μονάδα Νεολαίας συμβούλευσε 
τους εθνικούς φορείς για κάθε ζήτημα που σχετίζεται με την εφαρμογή του 
προγράμματος. 
IV ΕΞΕΛΙΞΗ ΚΑΙ ΑΠΟΤΕΛΕΣΜΑΤΑ ΤΩΝ ΔΡΑΣΤΗΡΙΟΤΗΤΩΝ ΣΤΟ ΠΛΑΙΣΙΟ ΤΩΝ ΕΝΕΡΓΕΙΩΝ 
1.1, Ι.2, Ι.3, Ι.4, ΚΑΙ Ι.5 ΤΟΥ ΠΡΟΓΡΑΜΜΑΤΟΣ 
Ενέργεια 1.1 : άμεση υποστήριξη για τις ανταλλαγές νέων 
20. Υποστήριξη παρέχεται σε ανταλλαγές που επικεντρώνονται σε διμερή τριμερή 
ή πολυμερή σχέδια τα οποία διαρκούν τουλάχιστον μία πλήρη εβδομάδα 
προγράμματος και περιλαμβάνουν ομάδα 16 έως 60 νέων ηλικίας 15 έως 25 
ετών, οι οποίοι κατοικούν οτα κράτη μέλη. Τα σχέδια πρέπει να έχουν 
εκπαιδευτικό σκοπό και να σχετίζονται με κάποιο θέμα. Όπως αναφέρεται 
ρητώς στην απόφαση του Συμβουλίου, η προτεραιότητα κατά την παροχή 
υποστήριξης δίδεται στις ανταλλαγές που: 
προορίζονται ειδικά για νέους με μειονεκτικό περιβάλλον· 
συγκεντρώνουν νέους από διαφορετικό κοινωνικό, οικονομικό και 
πολιτιστικό περιβάλλον· 
οδηγούν τους νέους να συνειδητοποιήσουν την ευρωπαϊκή διάσταση, π.χ. 
μέσω της πολυμερούς φύσης τους· 
υπογραμμίζουν τη δραστήρια συμμετοχή νέων από την αρχή του σχεδίου· 
αφορούν περιοχές της Κοινότητας όπου διατίθενται ελάχιστες ευκαιρίες 
για ανταλλαγές· 
αφορούν νέους που ζουν σε περιφέρειες και/ή γλωσσικές περιοχές με 
περιορισμένη κάλυψη. 
21. Σύμφωνα με τον αποκεντρωμένο χαρακτήρα του προγράμματος, οι εθνικοί 
φορείς έλαβαν το 1992 το μεγαλύτερο μέρος του συνολικού προϋπολογισμού 
για την άμεση υποστήριξη ανταλλαγών νέων (βλέπε το παράρτημα 1). 
22. Η ενέργεια 1.1. που είναι ο πυρήνας του προγράμματος "Νεολαία για την 
Ευρώπη" εξακολούθησε να προσελκύει το ενδιαφέρον και τη συμμετοχή νέων 
από όλη την Κοινότητα. Η παραπέρα εξέλιξη των υποδομών εργασίας των 
εθνικών φορέων τους επέτρεψε να βελτιώσουν την ανταπόκριση τους στη 
ζήτηση, με συνέπεια το γενικό αποτέλεσμα να είναι αύξηση όχι μόνο όσον 
αφορά την ποιότητα αλλά και την ποσότητα. 
23. Όσον αφορά την ποσότητα, οι εθνικοί φορείς παρέλαβαν τριπλάσιες έως 
τετραπλάσιες αιτήσεις για σχέδια ανταλλαγών νέων από ό,τι το προηγούμενο 
έτος. Αυτή η αύξηση της ζήτησης συνοδεύτηκε από αύξηση της ποιότητας των 
σχεδίων που υποστηρίζονται και οι εθνικοί φορείς έπρεπε να αξιολογήσουν 
τις αιτήσεις ακόμη πιο αναλυτικά ώστε να διαπιστώσουν τη σχετική τους 
ποιότητα. 
24. Κατά το πρώτο στάδιο του προγράμματος ο κύριος γενικός στόχος ήταν να 
γίνει το πρόγραμμα γνωστό. Στο στάδιο αυτό η ψαλίδα ανάμεσα στον αριθμό 
των παραλαμβανόμενων αιτήσεων και στους διαθέσιμους οικονομικούς πόρους 
υποχρέωσε τους εθνικούς φορείς να εφαρμόζουν προτεραιότητες κατά τη 
χορήγηση οικονομικής ενίσχυσης. Η παροχή συμβουλών και καθοδήγησης από 
τους εθνικούς φορείς βοήθησε στη γενική βελτίωση της ποιότητας. 
25. Σύμφωνα με υπολογισμούς που έγιναν με βάση τις προσωρινές εκθέσεις από 
τους εθνικούς φορείς, 30.000 περίπου νέοι επωφελήθηκαν άμεσα από το 
πρόγραμμα το 1992· ένα άλλο στοιχείο είναι η ίση συμμετοχή αγοριών και 
κοριτσιών. 
26. Κατά μέσο όρο το 30% όλων των συμμετεχόντων που επωφελήθηκαν από το 
πρόγραμμα "Νεολαία για την Ευρώπη" ήταν νέοι που δεν είναι μέλη 
οργανώσεων και ενώσεων νεολαίας. Η συμμετοχή οργανώσεων νεολαίας που δεν 
είχαν πάρει μέρος προηγουμένως στο πρόγραμμα επίσης αυξήθηκε, κυρίως σε 
εθνικό και τοπικό επίπεδο. 
27. Τα διμερή σχέδια ανταλλαγών εξακολουθούν να είναι τα πιο δημοφιλή μέσα 
στο πρόγραμμα. Ωστόσο πρέπει να σημειωθεί αύξηση ύψους 10% των τριμερών 
και πολυμερών ανταλλαγών. 
28. Επειδή τα πολυμερή σχέδια ανταλλαγής συνεπάγονται μεγαλύτερες δαπάνες, η 
αύξηση στην υποστήριξη τέτοιων σχεδίων έχει συνέπειες για τα διαθέσιμα 
κονδύλια. Για το λόγο αυτό οι εθνικοί φορείς που έχουν ήδη διαθέσει το 
20% του προϋπολογισμού τους για ανταλλαγές όσον αφορά πολυμερείς 
δραστηριότητες, μπορούν να υποβάλλουν περαιτέρω πολυμερή σχέδια στην 
Ευρωπαϊκή Επιτροπή για επιλογή και χορήγηση υποστήριξης σε κεντρικό 
επίπεδο. 
29. Η συμμετοχή μειονεκτουντων νέων εξακολούθησε να είναι προτεραιότητα στο 
δεύτερο στάδιο του προγράμματος. Η απόφαση του Συμβουλίου αναφέρει σαφώς 
ότι το ένα τρίτο του προϋπολογισμού πρέπει να διατίθεται σε ανταλλαγές 
για συμμετέχοντες που μειονεκτούν λόγω κοινωνικοοικονομικών, γεωγραφικών, 
πολιτιστικών ή σωματικών αιτίων. 
30. Οι απόπειρες να βελτιωθεί η περιφερειακή ισορροπία στις ανταλλαγές νέων 
σε όλα τα κράτη μέλη εξακολούθησε να έχει επιτυχία το 1992. Αυτό δεν 
αφορά μόνο τα κράτη μέλη στην περιφέρεια της Κοινότητας αλλά επίσης την 
περιφερειακή συμμετοχή μέσα στα κράτη μέλη. Πρέπει να τονισθεί ότι οι 
εθνικοί φορείς κατέβαλαν σημαντικές προσπάθειες να προαγάγουν τις 
διμερείς ανταλλαγές νέων μεταξύ χωρών με μικρή παράδοση σε δραστηριότητες 
ανταλλαγών. 
31. Η αύξηση της περιφερειακής συμμετοχής στο πρόγραμμα οφείλεται επίσης στις 
προσπάθειες που κατέβαλαν οι εθνικοί φορείς για να βρουν τους 
ενδεικνυόμενους εταίρους στο εξωτερικό. Το σύστημα ανεύρεσης εταίρων που 
δημιουργήθηκε κατά το πρώτο στάδιο του προγράμματος βελτιώθηκε όσον αφορά 
την αποτελεσματικότητα του κατά την περίοδο που καλύπτει αυτή η έκθεση. 
Ενέργεια 1.2: δραστηριότητες εθελοντικής υπηρεσίας 
32. Η απόφαση του Συμβουλίου ορίζει ότι: "... σε πειραματική βάση χορηγούνται 
ενισχύσεις σε διεθνή σχέδια που αποσκοπούν στη συμμετοχή των νέων σε 
δραστηριότητες εθελοντικής παροχής υπηρεσιών σε άλλο κράτος μέλος." Στο 
πλαίσιο αυτό "δραστηριότητες εθελοντικής παροχής υπηρεσιών" σημαίνει 
δραστηριότητες στις οποίες οι νέοι αφιερώνουν το χρόνο και τις 
προσπάθειες τους σε ένα σκοπό που έχει σημασία για την κοινωνία, 
εξαιρουμένων ανάλογων δραστηριοτήτων που τίθενται σε μερικά κράτη μέλη 
στα πλαίσια της υποχρεωτικής στρατιωτικής θητείας ή ως εναλλακτική 
δυνατότητα αντί της θητείας αυτής". Το 1993 θα υποβληθεί έκθεση σχετικά 
με τις συνέπειες των δραστηριοτήτων εθελοντικών υπηρεσιών στη διάρκεια 
του πρώτου διετούς πειραματικού σταδίου. 
33. Η Ευρωπαϊκή Επιτροπή αποφάσισε να ενθαρρύνει τη διαφοροποίηση των 
δραστηριοτήτων ώστε να μπορεί να συναγάγει συμπεράσματα από μεγάλη 
ποικιλία εμπειριών και επίσης για να συνεκτιμήσει όσο γίνεται περισσότερα 
ενδιαφέροντα σχέδια. 
34. Οι δραστηριότητες εθελοντικών υπηρεσιών που υποστηρίζονται μέσα στο 
πρόγραμμα δεν περιορίστηκαν μόνο σε πρακτικές εργασίες αλλά επίσης 
διευκόλυναν την αλληλεπίδραση συμμετεχόντων και φιλοξενούσας κοινότητας. 
Η ποιότητα των προετοιμασιών των συμμετεχόντων πριν από την αναχώρηση 
ήταν ένα από τα κύρια κριτήρια επιλογής για τη χορήγηση ενισχύσεων, και 
δόθηκε σημασία στην παρακολούθηση των νέων κατά τη διάρκεια της παραμονής 
τους. 
35. Κατά το πειραματικό στάδιο η διαχείριση αυτής της ενέργειας έγινε σε 
κεντρικό επίπεδο. Ωστόσο από τους εθνικούς φορείς απαιτήθηκε να 
διανείμουν πληροφορίες, να δώσουν συμβουλές και καθοδήγηση για τους 
συμμετέχοντες και τις οργανώσεις. Οι εθνικοί φορείς ενημερώθηκαν για τα 
σχέδια που επελέγησαν. 
36. Πριν από το ξεκίνημα αυτής της δραστηριότητας, η Ευρωπαϊκή Επιτροπή 
προσκάλεσε εκπροσώπους από τους εθνικούς φορείς, το Φόρουμ Νεολαίας των 
Ευρωπαϊκών Κοινοτήτων και ευρωπαϊκούς ΜΚΟ να πάρουν μέρος σε συνεδρίαση 
τον Ιανουάριο του 1992 ώστε να δοθούν οι αναγκαίες πληροφορίες και να 
καθιερωθεί μια από κοινού συμφωνημένη βάση για τη λειτουργία αυτής της 
δραστηριότητας. 
37. Το 1992 η Ευρωπαϊκή Επιτροπή υποστήριξε 37 σχέδια εθελοντικών υπηρεσιών. 
Οι νέοι που πήραν μέρος εκεί αφιέρωσαν το χρόνο και τις προσπάθειες τους 
εργαζόμενοι σε πλήθος σχεδίων που συνδέονται με την προστασία του 
περιβάλλοντος, την ανάπτυξη σχεδίων ανταλλαγών νέων και δικτύων νέων, 
υποβοήθηση των ηλικιωμένων, εργασία τοπικής κοινότητας, εργασία σε 
δρόμους, πρόληψη ναρκωτικών, καταπολέμηση του ρατσισμού και της 
ξενοφοβίας. Μια συνολική αξιολόγηση του αντίκτυπου αυτής της ενέργειας 
στο πρώτο της πειραματικό έτος θα υποβληθεί χωριστά. 
Ενέργεια Ι.3: σύντομες εκπαιδευτικές επισκέψεις 
38. Αυτή η ενέργεια θεωρείται ότι είναι μια σημαντική προετοιμασία και 
υποστήριξη για την εφαρμογή της ενέργειας 1.1. Οι σύντομες εκπαιδευτικές 
επισκέψεις προορίζονται κυρίως να διευκολύνουν πολυμερείς ομάδες 
εργαζόμενων νέων που ενδιαφέρονται για τα ίδια θέματα και ζητήματα να 
συναντήσουν τυχόν εταίρους και να εξοικειωθούν αμοιβαία με την 
πολιτιστική και εργασιακή πραγματικότητα. 
39. To 1992 η Επιτροπή χορήγησε 400 υποτροφίες στους εθνικούς φορείς. Η 
εξεύρεση, η επιλογή και η προετοιμασία των συμμετεχόντων καθώς και το 
περιεχόμενο και η πρακτική οργάνωση των επισκέψεων εμπίπτουν στην ευθύνη 
των εθνικών φορέων. 
40. Υπάρχει μια αυξανόμενη τάση προς την κατεύθυνση της οργάνωσης 
εκπαιδευτικών επισκέψεων σε περιφερειακή βάση και οι εθνικοί φορείς 
υποστηρίχτηκαν όλο και περισσότερο στη δραστηριότητα αυτή από φορείς που 
γνωρίζουν τις αντίστοιχες περιφερειακές υπηρεσίες νεολαίας. Η ανάδραση 
από το 1992, που βασίζεται σε ερωτηματολόγια αξιολόγησης είναι πολύ 
θετική. Οι σύντομες εκπαιδευτικές επισκέψεις άνοιξαν το δρόμο για 
ορισμένες ανταλλαγές νέων και ορισμένοι εθνικοί φορείς δίνουν 
προτεραιότητα στην υποστήριξη ανταλλαγών νέων που προκύπτουν από 
παρόμοιες επισκέψεις. 
41. Κατά μέσο όρο οι εθνικοί φορείς έλαβαν τριπλάσιες αιτήσεις από τον αριθμό 
των διαθέσιμων υποτροφιών. Συνέπεια είναι ότι έπρεπε να εφαρμοστούν 
αυστηρότερα κριτήρια για την επιλογή των συμμετεχόντων. Ένα σημαντικό 
στοιχείο ήταν ο επακόλουθος ρόλος των συμμετεχόντων να δράσουν ως 
πολλαπλασιαστές και να συνεισφέρουν στην ποιότητα των ανταλλαγών νέων. 
Ενέργεια Ι.4: υποστήριξη επιμορφωτικών δραστηριοτήτων 
42. Η υποστήριξη της επιμόρφωσης για διοργανωτές δραστηριοτήτων για νέους 
χορηγείται σε δραστηριότητες που συγκεντρώνουν συμμετέχοντες από δύο ή 
περισσότερα κράτη μέλη, ή σε κατάρτιση που αφορά ανταλλαγές νέων. 
43. Το 1992 η υποστήριξη για επιμορφωτικά μαΒηματα χορηγήθηκε σε δύο σειρές 
δραστηριοτήτων: πολυμερείς επιμορφωτικές δραστηριότητες που υποβλήθηκαν 
από ευρωπαϊκούς ΜΚΟ και επιμορφωτικά μαθήματα που οργάνωσαν οι εθνικοί 
φορείς. Από τις 18 αιτήσεις που υποβλήθηκαν εγκρίθηκαν οι 13 και οι 10 
από αυτές, όπου συμμετείχαν 284 νέοι, υποβλήθηκαν από τους εθνικούς 
φορείς. Πρέπει να υπογραμμισθεί η προσπάθεια των εθνικών φορέων να 
οργανώσουν διμερή επιμορφωτικά μαΒ^ματα, καθώς επίσης το γεγονός ότι 
παρόμοια μαθήματα οδήγησαν σε επαφές μεταξύ διοργανωτών δραστηριοτήτων 
από χώρες και περιοχές που δεν είχαν μπορέσει ως τώρα να συνεργαστούν. 
Ενέργεια 1.5: δοκιμαστικά σχέδια 
44. Η απόφαση του Συμβουλίου χορηγεί ενισχύσεις "... για δοκιμαστικά σχέδια 
που αφορούν τους διοργανωτές δραστηριοτήτων για νέους, με σκοπό ιδίως: 
να αποκτήσουν οι διοργανωτές αυτοί συνειδητοποίηση της κατάστασης 
των νέων σε άλλα κράτη μέλη· 
να τους επιτρέψουν να κάνουν τις επαφές που είναι απαραίτητες για την 
διοργάνωση των ανταλλαγών· 
να προωθήσουν τη διαπολιτιστική σπουδή". 
45. Αντίστοιχα προωθήθηκαν δύο άξονες δραστηριοτήτων: επιμορφωτικό και 
πληροφοριακό υλικό και συστηματική ανταλλαγή πληροφοριών μεταξύ 
εκπαιδευτών διοργανωτών δραστηριοτήτων και επιμορφωτικών ιδρυμάτων. 
Επιπλέον άλλα δοκιμαστικά σχέδια που συνδέονται απευθείας με την ανάπτυξη 
των ανταλλαγών νέων και της κινητικότητας στην Ευρωπαϊκή Κοινότητα θα 
ήταν δυνατόν επίσης να υποβληθούν προς χρηματοδότηση. 
46. To 1992 η Επιτροπή υποστήριξε 5 σχέδια όπου πήραν μέρος 405 άτομα. Τα 
σχέδια που υποστηρίχτηκαν επικεντρώθηκαν: 
στην ανάπτυξη ενός σχεδίου με θέμα βιντεοκασσέτα περί των ανταλλαγών 
νέων μέσα στο πλαίσιο του προγράμματος· 
σε ένα "Euro-Caravan" με στόχο τη διεύρυνση των γνώσεων των νέων για 
την Ευρώπη και για τις χώρες καταγωγής των άλλων· 
στην ανάπτυξη ενός πειραματικού μαθησιακού αντιρατσιστικού πακέτου 
που θα χρησιμοποιηθεί από τις οργανώσεις νεολαίας γενικά· 
σε ένα πειραματικό σχέδιο που αποσκοπεί στην ανάπτυξη των 
επαγγελματικών δεξιοτήτων των συμμετεχόντων και στην κοινωνική και 
επαγγελματική αφομοίωση· 
σε ένα πολυμερές δοκιμαστικό σχέδιο για μειονεκτούντες νέους, που 
επικεντρώνεται στην πρόοδο ενός σχεδίου από την αρχή έως το τέλος, 
ώστε να εντοπιστούν παραδείγματα καλής πρακτικής για διάδοση στους 
μελλοντικούς οργανωτές σχεδίων. 
47. Από τις οργανώσεις που χρηματοδοτήθηκαν σύμφωνα με αυτήν την ενέργεια 
ζητήθηκε να υποβάλουν αναλυτική έκθεση για τις δραστηριότητες που 
αναπτύχθηκαν. Η γενική αξιολόγηση θα είναι διαθέσιμη αργότερα εφέτος. 
Ενέργεια II: υποστήριξη εθνικών φορέων 
48. Η απόφαση του Συμβουλίου ορίζει ότι η Επιτροπή υποστηρίζει τους εθνικούς 
φορείς σε συνδυασμό με την ανάπτυξη της πληροφόρησης, των συμβουλευτικών 
διευκολύνσεων, του συντονισμού των δραστηριοτήτων και της διαχείρισης των 
ενισχύσεων για σχέδια στο πλαίσιο του προγράμματος "Νεολαία για την 
Ευρώπη". 
49. Κατά τη διάρκεια του 1992 οι εθνικοί φορείς εξακολούθησαν να διανέμουν 
πληροφορίες για το πρόγραμμα σε νέους, οργανωτές ανταλλαγών και 
σχετικούς φορείς σε τοπικό, περιφερειακό και εθνικό επίπεδο. Ειδική 
προσοχή δόθηκε στην αποκέντρωση των πληροφοριών και στον εντοπισμό 
ειδικών αναγκών πληροφόρησης ορισμένων ομάδων στόχων και στα μέσα για να 
υπάρξει ανταπόκριση σε αυτές τις ανάγκες. 
50. Οι εθνικοί φορείς διαδραμάτισαν μεγάλο ρόλο ως παρέχοντες συμβουλές και 
καθοδήγηση σε νέους και σε οργανώσεις νεολαίας. Οι φορείς έπρεπε να 
αντιμετωπίσουν μια συνολική αύξηση κατά 20% στις αιτήσεις για παροχή 
συμβουλών σε σύγκριση με το προηγούμενο έτος. Οι εθνικοί φορείς 
ανταποκρίθηκαν επίσης σ'αυτή τη ζήτηση οργανώνοντας πολλές κατηγορίες 
επιμορφωτικών μαθημάτων για διοργανωτές δραστηριοτήτων για νέους, 
συμπερι λαμβανομένων : 
μαθημάτων σε εθνικό και περιφερειακό επίπεδο, που συγκεντρώνουν 
διοργανωτές δραστηριοτήτων για νέους και τους αρμόδιους από τις δομές 
νεολαίας· 
διμερών επιμορφωτικών μαθημάτων που συγκεντρώνουν εκπροσώπους 
οργανώσεων νεολαίας από δύο διαφορετικές χώρες, με στόχο την 
ενθάρρυνση της ανάπτυξης των διμερών ανταλλαγών νέων· 
πολυμερών επιμορφωτικών μαθημάτων σε ευρωπαϊκό επίπεδο, κυρίως 
επικεντρωνόμενων στην ανάπτυξη της διαπολιτιστικής μάθησης. 
51. Επιπλέον οι εθνικοί φορείς ξεκίνησαν την προετοιμασία για τη μελλοντική 
διεύρυνση του προγράμματος ώστε να συμπεριλάβει τις χώρες ΕΖΕΣ/ΕΟΧ, 
μεταξύ άλλων με την παραγωγή πληροφοριακού υλικού σχετικά με το θέμα 
αυτό. Αυτή η προπαρασκευαστική εργασία συμπεριέλαβε επίσης τη δημιουργία 
ενός διευρυμένου συστήματος ανεύρευσης εταίρων, τον προγραμματισμό 
ειδικών εκπαιδευτικών επισκέψεων και επιμορφωτικών μαθημάτων και πρακτικά 
μέτρα που τους διευκολύνουν να αντιμετωπίσουν με επιτυχία αυτή τη 
διεύρυνση. Η Επιτροπή έδωσε συμπληρωματικές ενισχύσεις για την υποστήριξη 
των προπαρασκευαστικών δραστηριοτήτων κάθε εθνικού φορέα εν όψει της 
διεύρυνσης του προγράμματος. 
V. ΜΕΛΛΟΝΤΙΚΕΣ ΠΡΟΟΠΤΙΚΕΣ 
52. Το πρώτο λειτουργικό έτος του δεύτερου σταδίου του προγράμματος "Νεολαία 
για την Ευρώπη" επιβεβαιώνει τον ηγετικό ρόλο όσον αφορά την προώθηση εν 
γένει ανταλλαγών νέων στην Ευρώπη. Στη διάρκεια του 1992 πρέπει να 
σημειωθούν ιδιαίτερα η εδραίωση του σημερινού πλαισίου και η εμφάνιση 
νέων δικτύων και συνδέσμων στον τομέα της κινητικότητας και των 
ανταλλαγών νέων, καθώς και σημαντική αύξηση της ζήτησης που ξεπερνά τη 
δυνατότητα για υποστήριξη που παρέχει ο διαθέσιμος προϋπολογισμός. 
53. Το πρόγραμμα θα εξακολουθήσει να υποστηρίζει σχέδια ανταλλαγών νέων και 
τα μέτρα που θεωρούνται ότι έχουν μεγάλη αξία και συμπληρωματικότητα για 
την ανάπτυξη του καθώς και για την αύξηση της ποιότητας του. Αύξηση των 
αιτήσεων για χρηματοδοτική βοήθεια από την Κοινότητα μπορεί να προβλεφθεί 
κατά τα επόμενα έτη και η Επιτροπή ανάλογα με τα διαθέσιμα κονδύλια, θα 
προσπαθήσει να ανταποκριθεί στις προσδοκίες των νέων στον τομέα των 
ενεργειών που καλύπτει το πρόγραμμα. 
54. Η μελλοντική διεύρυνση του προγράμματος στις χώρες ΕΖΕΣ/ΕΟΧ θα προσθέσει 
άλλη μία διάσταση στο πρόγραμμα. Παρατηρητές από τις χώρες ΕΖΕΣ/ΕΟΧ έχουν 
ήδη παρακολουθήσει τις συνεδριάσεις των εθνικών φορέων και της 
συμβουλευτικής επιτροπής και γνωρίζουν τις σημερινές διαδικασίες του 
προγράμματος. Στη διάρκεια του 1993 αυτοί οι παρατηρητές θα κληθούν να 
παρακολουθήσουν παρόμοιες συνεδριάσεις ώστε να προετοιμαστούν για την όσο 
γίνεται καλύτερη εφαρμογή του διευρυμένου προγράμματος. 
55. Το 1992 η Επιτροπή ξεκίνησε την εξωτερική αξιολόγηση του προγράμματος, 
που καλύπτει το πρώτο στάδιο και το πρώτο έτος του δεύτερου σταδίου. Η 
αξιολόγηση κάλυψε μια ανάλυση της λειτουργίας και των δομών του 
προγράμματος, το ρόλο και το βαθμό συνειδητοποίησης του στα διάφορα κράτη 
μέλη, το ποσοστό της επίτευξης των στόχων του και την ανάπτυξη των μέτρων 
που υποστηρίζουν τις ανταλλαγές νέων, ιδίως τις σύντομες εκπαιδευτικές 
επισκέψεις και την επιμόρφωση των διοργανωτών δραστηριοτήτων για νέους. Η 
έκθεση της αξιολόγησης θα δημοσιευτεί στο πρώτο εξάμηνο του 1993. 
56. Το πρώτο εξάμηνο του 1993, η Επιτροπή οργάνωσε μια σειρά διμερών 
συζητήσεων με αντιπροσωπείες από όλα τα κράτη μέλη με θέμα την εφαρμογή 
και τις μελλοντικές προοπτικές του προγράμματος. 
57. Το δεύτερο στάδιο του "Νεολαία για την Ευρώπη" τερματίζεται στις 31 
Δεκεμβρίου 1994. Η Επιτροπή θα υποβάλει πρόταση για το τρίτο στάδιο του 
προγράμματος πριν από τα τέλη του 1993, συνεκτιμώντας τη διαδικασία 
κύρωσης της συνθήκης περί ευρωπαϊκής ένωσης. Κατά την προετοιμασία αυτής 
της πρότασης η Επιτροπή θα συνεκτιμήσει τη σημερινή εξέλιξη και τον 
αντίκτυπο του προγράμματος, τα αποτελέσματα της αξιολόγησης του και τις 
διμερείς συζητήσεις με τα κράτη μέλη, καθώς και τη συνέπεια και τη 
συμπληρωματικότητα με άλλα κοινοτικά προγράμματα και ενέρ*?ιες που 
αποβλέπουν στη διακρατική συνεργασία των νέων. 
10 
Παράρτημα I 
Ενέργεια I. I 
Ενέργεια 1.2 
Ενέργεια I.3 
Ενέργεια 1.4, 1.5 
Ενέργεια Ι Ι ΤΟ ΠΡΟΓΡΑΜΜΑ "ΝΕΟΛΑΙΑ ΓΙΑ ΤΗΝ ΕΥΡΩΠΗ' 
ΠΡΟΫΠΟΛΟΓΙΣΜΟΣ ΓΙΑ ΤΟ 1992 
Άμεσες ενισχύσεις για νέους 
Εθελοντικές υπηρεσίες 
Εκπαιδευτικές επισκέψεις 
Επαγγελματική ανάπτυξη για 
διοργανωτές δραστηριοτήτων για 
νέους και δοκιμαστικά σχέδια 
Δραστηριότητες ευρωπαϊκού 
επιπέδου και τεχνική υποστήριξη 
Εθνικοί φορείς 
Συνολικός διαθέσιμος προϋπολογισμός κατ'εκτίμηση 
για δαπάνες του 1992 7.180.000 ECU* 
120.000 ECU 
360.000 ECU 
340.000 ECU 
1.000.000 ECU 
1.000.000 ECU 
10.000.000 ECU 
To ποσό αυτό περιλαμβάνει υποστήριξη για πολυμερείς δραστηριότητες που 
υποβάλλουν οι εθνικοί φορείς και οι ευρωπαϊκοί ΜΚΟ (10%) 
Ενέργεια Ι.Ι : Χρηματοδοτική 
αρωγή για ανταλλαγές νέων^1) 
Β 
D 
DK 
Ε 
F 
GR 
Ι 
IRL 
L 
NL 
Ρ 
UK 
Ε.Κ 269.493 
1.081.985 
215.395 
813.150 
811.464 
328.232 
988.524 
211.451 
147.665 
352.018 
346.881 
895.742 
718.000 Ενέργεια Ι.3 : αριθμός 
ενισχύσεων για την οργά­
νωση σύντομων εκπαιδευ­
τικών επισκέψεων ανά 
κράτος μέλος 
25 
55 
15 
50 
55 
50 
50 
15 
50 
25 
25 
55 
ΣΥΝΟΛΟ 7.180.000 400 
(1) : Ενισχύσεις που υπολογίζονται σύμφωνα με τις παραμέτρους που 
καθορίζονται στο άρθρο 3.Α. του παραρτήματος της απόφασης του Συμβουλίου της 
29ης ιουλίου 1991 (91/395/ΕΟΚ) 
11 
ΔΡΑΣΗ II 
Κατανομή ηλικίας των συμμετεχόντων σε % για το 1992 
25+ 15 
5% 5% 25 
7% 1β 
7% 
14, 
ΔΡΑΣΗ 1.1 
Φύλο των συμμετεχόντων σε % για το 1992 
Γυναίκες 
/ 51% 
13 
ΔΡΑΣΗ 1.2 
Προγράμματα που ελήφθησαν/έγιναν δεκτά ανά κράτος μέλος το 1992 
17 
• ΔΕΚΤΑ 
ϋΕΛΗΦΘ 
^Ιψ 
ΔΡΑΣΗ 1.4 
Φύλο των συμμετεχόντων επί τοις % το 1992 
Ανδρες 
54% Γυναίκες 
46% 
ή G 
ISSN 0254-1483 
COM(93)524 τελικό 
ΕΓΓΡΑΦΑ 
GR 16 
Αριΰ. καταλόγου : CB-CO-93-559-GR-C 
ISBN 92-77-60160-4 
Υπηρεσία Επισηιιων Εκδόσεων των Ευρωπαϊκών Κοινοτήτων 
L·2985 Luxembourg 
•1}